mumbai to navi mumbai: ट्रांस हार्बर लिंक के लिए समुद्र में काली चट्टानों के आधार की तलाश - search continues for the base of black rocks in the sea for trans harbor link | Navbharat Times
ELECTION_TOPBAND_1575799753304
search continues for the base of black rocks in the sea for trans harbor link
नवभारत टाइम्स | Updated: 14 Aug 2018, 09:19:00 AM IST
यह कॉरिडोर जल-थल दोनों पर बनेगा।
नवी मुंबई और मुंबई को जोड़ने के लिए बनाए जा रहे मुंबई ट्रांस-हार्बर लिंक कॉरिडोर (एमटीएचएल) का जियोलॉजिकल सर्वे अंतिम चरण में है। परियोजना में देरी न होने देने के लिए समुद्र की तेज लहरों के बीच भी काम जारी है। यह अगस्त के अंत तक पूरा हो जाएगा। सितंबर मध्य या अक्टूबर से परियोजना का वास्तविक निर्माण कार्य शुरू किया जाएगा।
sunte aur padhte kan Pak gaye.
ट्रांस हार्बर लिंक के तहत समुद्र के ऊपर 23 किलोमीटर लंबा पुल बनाया जाना है। इससे मुंबई और इसके आस-पास का जीवन बदल जाएगा। मुंबई महानगर और उपनगर द्वीप को रेल और सड़क पुल देश से जोड़ते हैं। खास बात यह है कि फिलहाल ये जुड़ाव मुंबई के उत्तरी सिरे पर हैं। मध्य मुंबई से सीधे पूर्व दिशा में नया संपर्क मार्ग खुलने से महानगर में आवाजाही के साधनों का कायाकल्प हो जाएगा। इससे नवी मुंबई अंतरराष्ट्रीय हवाई अड्डे के साथ इसका संपर्क जुड़ जाएगा।
बता दें कि शिवडी से नवी मुंबई को समुद्र के रास्ते से जोड़ने के लिए राज्य सरकार ने एमटीएचएल परियोजना का जिम्मा मुंबई महानगर क्षेत्र विकास प्राधिकरण (एमएमआरडीए) को सौंपा है। एमएमआरडीए ने मार्च में परियोजना के लिए ठेकेदार नियुक्त किए थे। उसने ठेके के लिए निविदाएं मंगाईं। एलऐंडटी-आईएचआई जापान और टाटा दायवू ने सबसे कम कम रकम की निविदा दी।
समुद्र के अंदर का काम एलऐंडटी-आईएचआई जापान को दिया गया, जबकि सड़क के निर्माण के लिए एलऐंडटी को चुना गया। परियोजना से जुड़े एक इंजिनियर ने बताया कि यह निर्माण समुद्र के अंदर करना है। इसके आधार को मज़बूती देने के लिए काली चट्टानों का पता लगाने का काम चल रहा है।
बता दें, 22.5 किमी लंबा एमटीएचएल कॉरिडोर 6 किलोमीटर जमीन पर तो वहीं 16.5 किलोमीटर समुद्र के ऊपर बनेगा। 22 हजार करोड़ रुपये की लागत वाली इस परियोजना को 2019 तक पूरा करने का लक्ष्य रखा गया है। इसके लिए जेआईसीए 17 हजार 843 रुपये देगा।
Web Title search continues for the base of black rocks in the sea for trans harbor link(News in Hindi from Navbharat Times , TIL Network)
और जानें:ट्रांस हार्बर लिंककाली चट्टानेंtrans harbor linkmumbai to navi mumbaiblack rockspower road and water Newspower road and water News in Hindipower road and water Latest Newspower road and water Headlinesबिजली-सड़क-पानी समाचार